My Toekoms - Term Paper
Submitted By Benny2305
Ons almal het al in geselskap gesit en praat oor wat ons eendag wil bereik in die lewe. Hoeveel van ons het nie al "Ek wonder waar ons oor twintig jaar gaan wees" gesê nie?
Ek het alreeds 'n voorsprong omdat ek in so 'n goeie skool soos Hoërskool Stellenberg is. Van hier af kan ek net aan 'n beter toekoms vir myself bou. Voor ek my oë uitvee, is hierdie jaar verby en moet ek die grootmens-wêreld met ope arms aan pak, stap vir stap.
Die volgende doelwit wat ek moet bereik na ek die matriekeksamen geslaag het, is om aanvaar te word by die Universiteit van Kaapstad sodat ek verder aan my droom kan bou om myself te vestig in 'n beroep in die IT wêreld.
Die grootste uitdaging wat ek sekerlik gaan teëkom, is om 'n goeie pos by 'n gevestigde maatskappy te kry sodat ek verder aan my toekomsdrome kan bou. Dit sluit natuurlik in dat ek my eerste eie motor kan koop, dalk 'n woonstel en daarna my eie huis. Vir eers sal ek tevrede wees met dit. Daarna kan ek verder werk om my fantasie 'n realiteit te maak.
Wat ek graag sal wil bereik in my lewe, is om my eie besigheid op die been te bring sodat ek vir talle mense ook werksgeleenthede kan skep, veral in die huidige swak ekonomie van Suid-Afrika waar so baie jongmense nie die geleentheid het om te kan werk of studeer nie. Ek wil help om hulle uit sak en as te kry en as 'n trotse Suid-Afrikaanse burger hulle plekkie in die samelewing vol te kan staan.
Die toekoms is nie net myne nie. Oor twintig jaar van nou, kyk ek terug na hierdie opstel en besef ek het bereik wat ek wou. My toekoms begin nou!…...